《宿瑗上人房》
明代·黎民表

久客应难寐，中宵独据床。心无蕉鹿竞，梦已路途长。

曙色斋钟动，行厨野蔌香。更衣问前路，惆怅别云房。

作者简介：明广东从化人，字惟敬，号瑶石山人。黎贯子。黄佐弟子。以诗名，与王道行、石星、朱多煃、赵用贤称“续五子”。亦工书画。嘉靖举人。选入内阁，为制敕房中书舍人，出为南京兵部车驾员外郎。万历中官至河南布政司参议。有《瑶石山人稿》、《养生杂录》、《谕后语录》。